google/wiki40b huggingface dataset:
The Railway Series

The Railway Series er en britisk bokserie for barn, skrevet av Wilbert Awdry og sønnen Christopher Awdry siden 1945. TV-serien Lokomotivet Thomas og vennene hans, er basert på denne bokserien.

Historien

Wilbert Awdry fortalte historier om «Edward», «Gordon» og «Henry», til sin sønn Christopher Awdry, som hadde meslinger. Julen etterpå fikk Christopher, en modell av et lokomotiv, laget av Wilbert. Lokomotivet ble kalt Thomas the Tank Engine, og Wilbert og Christopher lagde sammen historier om Thomas.
I 1945, publiserte Wilbert boken The Three Railway Engines. Den var fire historier om «Edward», «Gordon» og «Henry». I 1946 kom boken Thomas The Tank Engine. Den tiende boken, Four Little Engines, var den første som handlet om Skarloey banen. «Skarloey» banen var basert på Talyllyn banen.
I 1997 døde Wilbert. Han hadde da skrevet 26 bøker i The Railway Series, og noen utenom. Etter at Wilbert sluttet å skrive bøker, har Christopher fortsatt å skrive på The Railway Series. Pr 2013 har Christopher skrevet 16 bøker.
Under et besøk på Man la Wilbert Awdry merke til at bispedømmet het Sodor and Man. Da fant han på ideen om at jernbanen het North Western Railway (NWR), og at jernbanen var på en øy kalt Sodor. Wilbert skrev en bok kalt The Island of Sodor: Its People, History and Railways, der han skrev om historien til øya.
Osebakken

Osebakken er en av Porsgrunns eldste bydeler, beliggende på østsiden av Skienselva mot kommunegrensen til Skien i nord.
På 1700-tallet vokste strandstedet rundt Leirkupelva ved Osebakken omtrent samtidig med og uavhengig av etableringen av Porsgrund på Skienselvas vestre bredd, og østsiden ble til innpå 1800-tallet omtalt som Osebakken og vestsiden som Porsgrund. Befolkningen på Osebakken sognet til Gjerpen, strandstedet utviklet seg til ladested under Gjerpen og ble ikke innlemmet i Porsgrunn før i 1842.
Romania under VM i friidrett 2013

Resultater

(q – kvalifisert, NM – ikke noe resultat, SB – sesongbeste)
Gruvekollapsen i Shanxi 2008

Gruvekollapsen i Shanxi var utrasning av leire i et dagbrudd i Xiangfen fylke i prefekturet Linfen i provinsen Shanxi i Folkerepublikken Kina og drepte minst 267 mennesker og skadet 34. Omkring klokken 8:00 den 8. september 2008 raste støttemuren i en jerngruve etter et kraftig regnvær, som utløste et leirskred som begravde en landsby og et folkefylt marked. Den ulovlige Tashan Mine ble drevet av Tashan Mining Company.
Shan shui

Shan shui (kinesisk: 山水画, pinyin: Shān shuĭ, = «fjell, vann») er en kinesisk kunststil innen landskapsmaleri. Den har sitt utspring i Suidynastiets tid. Det benyttes pensel og tusj.
Fjell, elver og fosser er vanlige motiver.
Bränna

Bränna er et småsted i Mellerud kommune i Västra Götalands län i landskapet Dalsland i Sverige. I 2005 var Bränna regnet som et tettsted, og hadde da 228 innbyggere, men i 2010 var innbyggertallet sunket under 200, som er grensen for å regnes som tettsted i Sverige.
Celje slott

Celje slott eller Celje øvre slott, også gamle slott (slovensk: Celjski grad, Celjski zgornji grad eller Stari grad) er et slott i Celje, Slovenia, med beliggenhet ved bredden av elven Savinja. Byggingen ble påbegynt i 1322, men slottet har siden den gangen gjennomgått omfattende endringer og siden 1700-tallet er det i praksis en stor ruin. Slottet er en av de største befestningsverk og slott på slovensk territorium. I en lang periode var det sete for hertugen av Celje.
Celje slott er idag under restaurering og det er en restaurant tilknyttet stedet.
Aegus (Micraegus) parryi

Utseende

En nokså liten ( millimeter), avlang, blankt brunsvart hjortebille. Hannens hode er bredt og flatt, kjevene (mandiblene) nokså korte og kraftige, sigdformede med en lang, innoverrettet tann nær roten. Pannen er bredt, U-formet innbuktet foran med en butt tann ¨på hver side av innbuktningen. Antennene er kraftige med en tre-leddet klubbe. Hodet er nokså matt, fint og jevnt punktert, grovt punktert på sidene. Pronotum er rektangulært, avsmalnet ved roten, ganske blankt. Dekkvingene er jevnbrede, noe flate, med markerte punktstriper. Ytterkanten er kledt med korte, gulbrune hår. Beina er rødbrunlige. Hunnen ligner hannen bortsett fra at hode og kjever ikke er forstørrede, oversiden er grovere punktert.

Levevis

Som de fleste andre hjortebiller lever larvene i morken, død ved.

Utbredelse

Arten er utbredt på Borneo og Sumatra.
Alfredhuset

Alfredhuset var en norsk fangsthytte (hovedstasjon), på sørsiden av Olafsonbukta (Fønhusbukta) og like norsøst for Thunaodden, vest i Wedel Jarlsberg Land og sørvest på Spitsbergen, Svalbard.
Den ble opprinnelig oppført i 1919 eller 1920 av Alfred Johansen og Osvald Lund for Northern Exploration Company (E Mansfield). Den ble brukt til fangst i flere år. Siden 1932 eies hytta av den norske Staten. I fangstregistre kalles hytta tidvis Kapp Klaveness, men den lå hele 3,3 kilometer nord for dette neset.
Anlegget inngikk i det som utgjorde Fangstfelt 4 (Calypsofeltet). Hytta ble brukt til norsk pelsdyrfangst i tiden før andre verdenskrig.
Like nord for Alfredhuset står tuftene av en annen fangsthytte.
Indonesias flagg

Indonesias flagg (Sang Saka Merah Putih) består av to like store, vannrette felt: rødt øverst og hvitt nederst.
Det rødhvite flagget ble tatt i bruk som Indonesias nasjonalflagg 17. august 1945, da landet erklærte seg uavhengig fra Nederland etter andre verdenskrig.
Presidentvalget i Chile 2005

Michelle Bachelet

Bachelet var forsvarsminister i regjeringen Lagos. Anses av mange som en favoritt. Gikk videre med 46% av stemmene den 11. desember. I andre omgang oppnådde hun 53,5% av stemmene og ble valgets vinner.

Sebastián Piñera

Kandidat fra høyresiden. Konkurrerte med Joaquin Lavin om stemmene fra høyresiden. Ble nummer to med 26% av stemmene i første valgomgang.

Joaquín Lavín

Kandidat fra høyresiden. Tapte valget i 1999 mot Ricardo Lagos.

Tomás Hirsch

Kandidat fra venstresiden. Fikk 0,5% av stemmene i 1999 mens han denne gang oppnådde en oppslutning på 5%.
Cantoniellus

Utbredelse

Slekten er utbredt i Asia.
Hulan

Hulan (kinesisk: 呼兰区, pinyin: Hūlán Qū) er et bydistrikt i Harbin i den kinesiske provinsen Heilongjiang. Bydistriktet har et areal på 2 185.9 km² og hadde ca. 620 000 innbyggere i 2004.
Xenochalepus

Utseende

Middelsstore (ca. 8 millimeter), kileformede eller avlange, gjerne gule og svarte bladbiller. Dekkvingene er kraftig punkterte. Hodet er nokså lite, antennene kraftige, holdes gjerne samlet og framoverrettet. Pronotum er trapesformet, kraftig punktert. Antennene består av 11 ledd og er nokså korte og kraftige. Dekkvingene er jevnbrede og har 10 punktstriper, stripene er ordnet parvis, og tre opphøyde lengderibber, bakkanten med pigger.

Levevis

Både larver og voksne lever på planter og eter fra dem. Disse artene holder seg gjerne til én eller noen få vertsarter, larvene minerer i bladene til de samme plantene som de voksne gnager på. Slekten kan finnes på planter fra flere ulike familier, både enfrøbladete og tofrøbladete planter.

Utbredelse

Slekten er utbredt fra Mexico i nord til Argentina i sør.
Dialog

Dialog (av de latinske ordene dia og log, som betyr igjennom og samtale) betyr hovedsakelig en samtale mellom to eller flere personer i et litterært verk (særlig dramatiske litterære verk). Dialog er det motsatte av monolog.
En dialog er ofte en løpende meningsutveksling for å skape forståelse og å utjevne motsetninger.
En dialog brukes også om litterære verk i samtaleform, for eksempel Platons dialoger.
Dialog er en samtale hvor målet er å forstå den andre. Dialog begynner i møte med et annet menneske, som omfatter den religiøse og tradisjonshistoriske tilhørighet. Kajsa Ahlstrand beskriver det slik i boken Väger - en öppen religionsdialog: «De troende hör hemma i traditioner som är mer än deras egna personliga erfarenheter». Dialog forutsetter vilje til å lytte på flere plan, og å være åpen for å kunne bli forandret. Dialog kjennetegnes også ved gjensidig tillit og respekt for hverandres ulikheter. Den vanligste form for dialog er den som kalles «det levde livets dialog» og som skjer der mennesker fra ulike religioner kommer sammen i hverdagslivet.
Dialog brukes også i religionssammenheng. Den kalles for den fjerde samtaleform av Dag Hareide i en kronikk i Morgenbladet 24. september 2010. Hareide ser den som et alternativ til debatt, diskusjon og forhandling. Mens debatten handler om å vinne og sette ting på spissen, vil dialogen prioritere lytting og det å forstå den andre. Mens diskusjonen slik den foregår særlig i akademia legger vekt på det saklige i motsetning til det personlige, så er den personlige historien og følelsene tema i dialogen. Mens forhandlingen handler om å bli enig om hva man skal gjøre, vil det ikke være det viktigste målet i dialogen.
Judo under Sentralamerikanske og karibiske leker 1970

Judo under Sentralamerikanske og karibiske leker 1970. Judo var en av flere sporter i de ellevte sentralamerikanske og karibiske leker som ble arrangert i Panama by i Panama i perioden 28. februar til 13. mars 1970. Det var andre gangen som judo var med i de sentralamerikanske og karibiske leker. Det ble konkurrert i seks klasser, kun for menn. Alle tapende semifinalister fikk bronsemedaljer. Cuba ble beste nasjon med tre gullmedaljer foran Mexico som også vant tre gull.
Timmy tid

Timmy tid (orig: Timmy Time) er en britisk animert (stop motion) komiserie for barn som har gått på CBeebies siden 2009. Serien handler om det lille lammet Timmy som går i barnehage. Serien er laget av BBC, Aardman Animations og HiT Entertainment. Den sendt første gang på barnekanalen CBeebies 6. april 2009. Hver episode er på opp til ti minutter og inneholder ingen dialog. 
Serien er sprunget ut av Sauen Shaun, som igjen er basert på serien om Wallace og Gromit.
Joan Ambrosio Dalza

Joan Ambrosio Dalza (fl. 1508) var en italiensk luttenist og komponist.
Ingenting er kjent om livet hans. Overleverte verk består av fjerde bind i Ottaviano Petruccis innflytelsesrike serie luttutgivelser, Intabolatura de lauto libro quarto (Venezia, 1508). I forordet blir Dalza kalt «milanese», så det er rimelig å anta at han hadde en eller annen tilknytning til Milano.
Dalzas verk er sammen med Francesco Spinacino og Vincenzo Capirolas komposisjoner en viktig kilde til kunnskap om luttmusikken i tidlig renessanse. De overleverte stykkene består av 42 danser, ni ricercarer, fem tastar de corde, fire intabulasjoner av vokalstykker og et stykke kalt Caldibi castigliano. Dansene er organisert i korte suiter. Hver av de fem pavanene blir etterfulgt av en saltarello og en piva som er tematisk og harmonisk beslektet. Andre grupperinger består av tastar de corde med en recercar dietro. Noen stykker, som Caldibi castigliano og de som er kalt Calate ala spagnola viser spansk innflytelse, kanskje på grunn av vihuelaens popularitet i Italia på 1500-tallet.
Dalzas musikk er stor sett ganske ukomplisert og lett å framføre og han lovet i forordet til Petruccis utgivelse å gi ut mer kompliserte stykker senere. Det er uvisst om han noen gang gjorde det. Selv om samtidige, som Spinacino og Capirola, skrev mer kompleks musikk, er Dalza viktig ved at stykkene hans nesten utelukkende er originale komposisjoner og ikke intabulerte vokalstykker. Dessuten inneholder Dalzas samling de tidligste kjente pavaner (på tittelsiden benevnt padoane diverse), som samtidig er de første kjente variasjonsstykkene: alle pavane alla venetiana består av harmoniske variasjoner med en løst definert tonika og pavane alla ferrarese består av en serie fraser med åpen slutt, etterfulgt av varierte gjentakelser: AA'–BB'–CC'–.. etc.
Dalzas samling er også en av svært få kilder til «tastar de corde», dvs korte preludier. Navnet betyr «strengetest». Stykkene er ordnet symmetrisk etter toneart: G, C, D (med F), C (med E), G og er fra 16 (nummer 1) til 42 takter (nummer 3 og 4); materialet består hovedsakelig av statiske akkorder som veksler med korte og hurtige passasjer.
Onega (elv)

Onega (russisk: Онега) er ei elv i Arkhangelsk oblast i Russland. Den begynner i Lakhasjøen og renner ned mot Kvitsjøen, men deler seg i to (Store Onega og Lille Onega) rundt 75 km før munningen, og danner et lite delta. Den fryser som regel til i november og blir ikke isfri før månedsskiftet april/mai. Elva er 416 kilometer lang, og har et nedbørfelt på 56 900 km².
Byene Kargopol og Onega ligger ved Onegaelven.
Österreichisches Ehrenzeichen für Wissenschaft und Kunst

Österreichisches Ehrenzeichen für Wissenschaft und Kunst («det østerrikske ærestegn for vitenskap og kunst») er det østerrikske ærestegnet for fortjenester innen vitenskap eller kunst. Det ble etablert i en føderal lov i 1955. Antallet er begrenset til maksimalt 36 nålevende østerrikere og like mange utlendinger, og innen begge disse gruppene er det begrenset til 18 innen vitenskap og 18 innen kunst.
Porteus Kiosk

Porteus Kiosk er en Linuxdistribusjon fra Irland som er basert på Gentoo. Distribusjonen har blitt nedskalert til å bare bruke nettleseren Mozilla Firefox.
Distribusjonen har 64-biter x86-64 som plattform.
Versjon 3.2.0 ble lansert 8. desember 2014. Siste versjon er 4.1.0 som ble lansert 9. september 2016.
Europaligaen i fotball for menn 2016/17

Europaligaen i fotball for menn 2016/17 ble arrangert fra 30. juni 2016 til 24. mai 2017 og var den nest høyeste klubbkonkurransen arrangert av UEFA i 2016/17-sesongen. Manchester United fra England vant turneringen etter seier 2-0 mot nederlandske Ajax i finalen i Stockholm.
Ingen norske lag kvalifiserte seg til gruppespillet.
I denne verden er alt mulig

Handling

Stykket forgår i Berlin rett etter at Hitler har blitt rikskansler i 1933. Hovedpersonen, Rudolf Grosche, er medlem av Hitlerjugend. Han er arbeidsledig, akkurat som HJ-kameratene Fritz og Hans Werner. Han tror på en ærerik fremtid for Tyskland under ledelse av Adolf Hitler, og er dominert av Fritz som er en av lederne i HJ. Sammen med Fritz og Hans Werner trakasserer han kommunister og støter slik på kommunistpiken Gerda. Rudolf er tiltrukket av henne, og blir revet mellom nazibevegelsen og følelsene sine. Etter at han er med på å ta livet av en kommunist, trekker han seg ut av HJ og søker etterhvert mer kontakt med Gerda. Han begynner å lese illegale aviser, involverer seg i kommunistisk motstandsarbeid og snart havner han på kollisjonskurs med sine gamle nazi-kamerater.
Howchinbreen

Howchinbreen er en isbre mellom Wardbreen og Walcottbreen på østsiden av Royal Society Range i Victoria Land i Antarktis. Den ble oppdaget av en gruppe ledet av Thomas Griffith Taylor under Terra Nova-ekspedisjonen 1910–13 som kalte den opp etter professor W. Howchin, en geolog fra Adelaide.
Santa Cruz (Madeira)

Santa Cruz er en av de elleve kommunene i den sjølstyrte portugisiske regionen Madeira. Det er også navnet på byen som er administrasjonssenter i kommunen.

Kommunen

Kommunen Santa Cruz ligger sørøst på Madeira, rett øst for hovedstadskommunen Funchal. Arealet er ca. 82 kvadratkilometer (altså omtrent på størrelse med Rebbenesøya i Troms). Folketallet var i 2011 42 916.
Madeiras hovedflyplass ligger i kommunen.
De viktigste næringene i kommunen er fiskeri og landbruk.
De avsidesliggende Desertasøyene administreres som en del av kommunen.

Byen

Byen Santa Cruz ligger ved kysten, like ved vestenden av rullebanen på Madeira lufthavn.
Byens hovedkirke, Santa Maria de Santa Cruz, blei påbegynt i 1479 og fullført i 1533. Det er Madeiras største kirke utenom hovedstaden.

Kirkesogn

Kommunen er inndelt i fem kirkesogn: Camacha, Caniço, Gaula, Santa Cruz (byen), Santo António da Serra.
Önningebykolonien

Önningebykolonien var en kunstnerkoloni som var virksom i Önningeby i Jomala på Åland mellom 1886 og 1914. Kolonien kan beskrives som en svensk-finsk utgave av den mer berømte kunstnerkolonien i Skagen i Danmark.
Önningebykoloniens stifter og sentrale skikkelse var den finske landskapsmaleren Victor Westerholm som kom til Åland i 1880 og skaffet seg en sommerbolig der, villaen Tomtebo ved Lemströms kanal i nærheten av byen Önningeby.
I 1886 inviterte han kollegaen Fredrik Ahlstedt til Åland og andre finske og svenske kunstnere kom til å følge etter, som blant andre J.A.G. Acke, Edvard Westman og Hanna Rönnberg.
Koloniens seks første år var de mest aktive, med fester og maskerader og ekskursjoner ut til skjærgården på Åland. Kunsten man skapte var friluftsmaleri med inspirasjon fra Paris og Skagen. Enkelte av kunstnerne, som den akademisk skolerte Victor Westerholm, ble inspirert av den da svært moderne og kontroversielle impresjonismen og Westerholms impresjonistiske malerier med Önningebymotiv ble møtt av kraftig kritikk da de ble stilt ut i Helsingfors i 1882.
Edvard Westman og Rönnberg vendte seg etter hvert mot Skagen fremfor Åland og J.A.G. Ackes besøk på Åland ble færre. Utbruddet av første verdenskrig innvarslet slutten for kolonien. Et par av kunstnerne vendte tilbake etter krigen, blant annet Hanna Rönnberg som i 1938 sammenfattet sine minner fra kolonien i boken Konstnärskolonien på Åland.
I årene 1906-1913 besøkte i perioder en gruppe estiske malere og forfattere Önningeby, den såkalte Noor-Eesti-gruppen.
I 1992 åpnet Önningebymuseet som har en anselig samling av kolonistenes kunst.
Fritt fall (film)

Trivia

I forbindelse med filmens lansering tilbød filmselskapet Universal Pictures en million dollar i belønning til den som kunne frembringe opplysninger som fører til Coopers arrest.
Gonaïves

Gonaïves (kréyòl: Gonayiv) er en by nord på Haiti, og hovedstad i departementet Artibonite. Den hadde i 2012 en beregnet folkemengde på 253 515, med 340 042 i kommunen med samme navn.
Bynavnet er en avledning av det opprinnelige amerindiske navnet Gonaibo. Gonaïves er også kjent som Haitis «uavhengighetsby», da det var her at Jean-Jacques Dessalines erklærte Haiti, det tidligere Saint-Domingue, uavhengig fra Frankrike den 1. januar 1804, ved å lese opp uavhengighetsloven, som var skrevet av Boisrond Tonnerre, på byens Place d'Armes.
Fylkesvei 511 (Sogn og Fjordane)

Fylkesvei 511 i Sogn og Fjordane gikk mellom Hove bru og Øydebust i Naustdal. Veiens lengde var 4,5 km.
2019 ble veien erstattet av fylkesvei 5692 og fylkesvei 5693.
Fylkesvei 5214

Fylkesveg 5214 går mellom Hetlevik og Hetlevikåsen i Bergen kommune. Veien er 1,8 km lang.
Frem til 2019 hadde veien betegnelsen Fv196.
Bordtennis under Middelhavslekene 2001

Bordtennis under Middelhavslekene 2001. Bordtennis var en av flere sporter under de fjortende middelhavslekene som ble arrangert i Tunis i Tunisia i perioden 2. til 15. september 2001. Det var sjette gangen som bordtennis var med på programmet under middelhavslekene. Det ble spilt single- og doubleturneringer for både kvinner og menn.
McMillan Firearms

McMillan Firearms er en amerikansk produsent av skytevåpen og tilbehør som skjefter. Hovedkontoret ligger i Phoenix, Arizona, men selskapet har også en avdeling i Johannesburg, Sør-Afrika.

Historie

McMillan Firearms ble grunnlagt i 2007 av blant annet Ryan McMillan. I 2013 ble selskapet solgt til Strategic Armory Corps.
Navigatørene

Navigatørene er den norske avdelingen av en internasjonal kristen tverrkirkelig bevegelse, med arbeid i over 120 land. Bevegelsen arbeider i studentmiljøer, menigheter og forsamlinger, blant nyutdannede og ungdom.
Navigatørene arbeider gjennom personlige samtaler, gruppearbeid, veiledning, lederopplæring, forkynnelse og seminarer. Bevegelsen ønsker å være for alle faser i livet, en «medvandrer» gjennom hele livet, en livsløpsbevegelse. I tenårene, studietiden, tiden rett etter studietiden, arbeidslivet, og familiefasen for dem som stifter familie.

Visjon

Navigatørenes visjon er at stadig flere møter Jesus og kommer til tro på Ham ved at enkeltmennesker utrustes til å leve et tydelige disippelliv.

Historie

The Navigators ble startet på 1930-tallet. Dawson Trotman, fra California, fikk et kall til å undervise i kristent disippelskap. Han begynte i skolen og på søndagsskoler. Etterhvert spredte arbeidet seg til sjøfolk i den amerikanske marinen.
Billboard Blackout

Billboard Blackout er en EP med Silver, utgitt i 2000.
Power Grid

Power Grid er et tysk strategi-brettspill designet av Friedemann Friese og utgitt av Rio Grande Games. Meningen med spillet er å forsyne flest mulig byer i USA eller Tyskland med strøm. For å gjøre dette må hver spiller bygge kraftverk og strømlinjer mellom byene. Hver spiller må også kjøpe drivstoff til kraftverkene sine. Kjøp av drivstoff og kraftverk er basert på auksjoner.
Gränsfors Bruks

Gränsfors Bruks AB er et selskap som lager økser og som ligger i Gränsfors i Nordanstig kommune i Hälsingland.

Produksjon

Gränsfors Bruks AB, som ble grunnlagt i 1902, har i dag (2017) 30 ansatte som lager og selger økser, hvorav 80% går til eksport til 30 land. De lager økser for forskjellige bruksområder, for eksempel vedkløving, sløyd, lafting, jakt og øksekasting.

Øksemuseum

Ved siden av smia finnes et øksmuseum med mer enn 2000 økser.
Lionbridge

Lionbridge i Norge

Lionbridges kontor i Norge ligger på Bryggen i Bergen. Bedriften ble startet i 1985, da under navnet ID Doc (del av ID-Gruppen), senere NorDoc. I 1991 ble bedriften kjøpt opp av Berlitz og ble en del av Berlitz GlobalNET. I 2002 ble Berlitz GlobalNET kjøpt av Bowne Global Solutions, som igjen ble kjøpt av Lionbridge Technologies, Inc. i 2005. Det norske kontoret har 9 ansatte (2010).

Tjenester

Lionbridge leverer oversettelse og lokalisering til blant annet virksomheter innen telekommunikasjon, IT, industri, medisin og offentlige institusjoner inkludert EUs institusjoner. 
Lionbridge leverer også programvaretesting, herunder sertifiseringstjenester under varemerket VeriTest, plattformtesting, lokaliseringstesting, funksjonalitetstesting med mer.

Freeway

Freeway er Lionbridges egen webportal. Via portalen kan Lionbridges kunder levere og administrere oppdrag, og kommunisere med sine Lionbridge-team. De får også tilgang til sin egen terminologi i form av oversettelsesminner (TM – Translation Memory) og ordlister, som Lionbridge bygger opp og lagrer på sin språkteknologiserver, Logoport.
Logoport støtter oppretting av flerspråklige ordlister og oversettelsesminner til flere enn 550 språk.
Jake

Etymologi

Jake er en variant av Jack, som via Jackin og Jankin var en diminutiv form av lavtyske Jan. Dette navnet var igjen en kortform via Jahan og Johann av Johannes, som via greske Ioannes er en sammentrukket form av hebraiske Yochanan, «Gud er nådig».
Jake er også en engelsk form av Jacques, en fransk form av Jacobus, som via greske Iakobos har opprinnelse i hebraiske Ya'aqov. Dette navnet har usikker opprinnelse, se Jakob.
Jake er også en variant av finske Jaakko, den finske formen av Jakob.
Western Swingers

Western Swingers var en norsk countrygruppe fra Aust-Agder. Gruppen hadde sterkest tilknytning til Herefoss og Birkeland i Birkenes kommune i og med at dette var hjemstedet eller bostedet til medlemmene i deres aktive periode.
Western Swingers ga ut fem album i perioden 1984-1997, som alle ble spilt inn i Busk lydstudio i Det hvite hus i Porsgrunn. Produsent og lydtekniker på platene var Terje Welle Busk. Fast studiomusiker og assisterende lydtekniker, på gitar, elgitar og steelguitar, var Gard "Dutte" Strøm.
Foruten de tre som utgjorde Western Swingers, var det musikere i tilknytning til Busk lydstudio som instrumenterte platene. Alt av vokal, stemmer og kor ble sunget av de tre i Western Swingers. 
Stemmene og koringen til de tre er svært forskjellige og gir en unik sammensetning med første-, andre- og tredjestemme, som gir trestemt koring. Western Swingers brukte også flytekor, blant annet i låtene Krigsseileren, Dans på lokalet og Bestefars stall.
Av alle låtene til Western Swingers er det kun to der ikke Arne Løland står oppført som tekstforfatter eller komponist. Arly Karlsen og Liv Jorunn Heia står oppført som medforfatter/medkomponist sammen med Arne Løland på tre sanger hver. Arne Løland komponerte også brorparten av melodiene selv, der 37 % av alle sangene er laget på melodier fra andre artister og låtskrivere.